
5 Ιουνίου 2018 


ΤΕΥΧΟΣ ΔΕΥΤΕΡΟ 


Αρ. Φύλλου 2032 


ΑΠΟΦΑΣΕΙΣ 

Αριθμ. (οικ.) 119271/1 451 

Παροχή εξουσιοδότησης υπογραφής «ΜΕ ΕΝΤΟ¬ 
ΛΗ ΑΝΤΙΠΕΡΙΦΕΡΕΙΑΡΧΗ», στον Προϊστάμενο της 

Διεύθυνσης Ανάπτυξης Π.Ε. Φθιώτιδας. 

Ο ΑΝΤΙΠΕΡΙΦΕΡΕΙΑΡΧΗ! ΦΘΙΩΤΙΔΑΣ 

Έχοντας υπόψη: 

1 .Την υπ' αριθμ. πρωτ. 3203/84663/22-6-2017 απόφα¬ 
ση του Συντονιστή Αποκεντρωμένης Διοίκησης Θεσσα¬ 
λίας - Στερεάς Ελλάδας (ΦΕΚ Β' 2201/28-6-2017), με την 
οποία εγκρίθηκε η τροποποίηση - επικαιροποίηση του 
Οργανισμού Εσωτερικής Υπηρεσίας Περιφέρειας Στερε¬ 
άς Ελλάδας (π.δ. 148/2010, ΦΕΚ Α'241) όπως διορθώθηκε 
(ΦΕΚ Β'3167/12-9-2017). 

2. Τις διατάξεις του ν. 3852/2010 (ΦΕΚ Α'87) «Νέα Αρ¬ 
χιτεκτονική της Αυτοδιοίκησης και της Αποκεντρωμένης 
Διοίκησης- Πρόγραμμα Καλλικράτης», όπωςτροποποι- 
ήθηκαν μεταγενέστερα και ισχύουν. 

3. Τις διατάξεις του άρθρου 6 παρ. 11 του ν.4071/2012 
(ΦΕΚ Α' 85) «Ρυθμίσεις για την τοπική ανάπτυξη, την αυ¬ 
τοδιοίκηση και την αποκεντρωμένη διοίκηση Ενσωμά¬ 
τωση Οδηγίας 2009/50/ΕΚ». 

4. Τις διατάξεις του άρθρου 2 του ν.3861/2010 (ΦΕΚ 
ΑΊ12) - «Ενίσχυση της διαφάνειας με την υποχρεωτική 
ανάρτηση νόμων και πράξεων των κυβερνητικών, διοι¬ 
κητικών και αυτοδιοικητικών οργάνων στο διαδίκτυο 
«Πρόγραμμα Διαύγεια» και άλλες διατάξεις», όπως ισχύει 
σήμερα. 

5. Τις διατάξειςτου ν. 3528/2007 (ΦΕΚ Α'26) «Κύρωση 
του Κώδικα Κατάστασης Δημοσίων Πολιτικών Διοικητι¬ 
κών Υπαλλήλων και Υπαλλήλων ΝΠΔΔ». 

6. Τις διατάξειςτου άρθρου 5 και 7 παρ. 2 περ. β. του 
ν.3469/2006 (ΦΕΚ 131/τεύχος Α') «Εθνικό Τυπογραφείο, 
Εφημερίςτης Κυβερνήσεως και λοιπές διατάξεις», όπως 
τροποποιήθηκε και ισχύει. 

7. Τις διατάξεις του άρθρου 9 και 18 του ν.2690/1999 
«Κύρωση του Κώδικα Διοικητικής Διαδικασίας και άλλες 
διατάξεις» (ΦΕΚ 45/τεύχος Α'), όπωςτροποποιήθηκε μέ¬ 
χρι σήμερα και ισχύει. 

8. Την αριθμ. ΔΟΑ/οικ. 8638/26-3-2013 εγκύκλιο του 
Υπουργείου Διοικητικής Μεταρρύθμισης και Ηλεκτρο¬ 
νικής Διακυβέρνησης περί μείωσης υπογραφών στις 
διοικητικές πράξεις και τα διοικητικά έγγραφα. 


9. Τηναριθμ.οικ. 156489/4234/13-07-2017(ΦΕΚΒ'2485) 
απόφαση του Περιφερειάρχη Στερεάς Ελλάδας περί 
«Ανάθεσης άσκησης αρμοδιοτήτων στους εκλεγμέ¬ 
νους Αντιπεριφερειάρχες της Περιφέρειας Στερεάς 
Ελλάδας». 

10. Την ανάγκη απλούστευσης των διαδικασιών για 
την εύρυθμη λειτουργία των υπηρεσιών της Περιφέρειας 
Στερεάς Ελλάδας και την αρτιότερη εξυπηρέτηση των 
πολιτών, στον τόπο κατοικίας τους. 

11. Το γεγονός ότι από τις διατάξεις της παρούσας 
απόφασης, δεν προκαλείται δαπάνη σε βάρος του προ¬ 
ϋπολογισμού του κράτους ή της Περιφέρειας Στερεάς 
Ελλάδας, αποφασίζουμε: 

Παρέχουμε εξουσιοδότηση στον Προϊστάμενο της 
Δ/νσης Ανάπτυξης Π.Ε. Φθ/δας να υπογράφει για την 
Οργανική του Μονάδα, με την ένδειξη «Με εντολή Αντι- 
περιφερειάρχη Π.Ε. Φθιώτιδας» και μνημονεύοντας τα 
στοιχεία της παρούσας απόφασης, τα ακόλουθα: 

1. Διοικητικά έγγραφα αποκλειστικής και χωρικής αρ¬ 
μοδιότητας της Διεύθυνσης Ανάπτυξης, εξαιρουμένων 
αυτών που άπτονται αρμοδιοτήτων που ασκεί ο Αντιπε- 
ριφερειάρχης και ο Γενικός Διευθυντής. 

2. Αποστολή διαβιβαστικών, προπαρασκευαστικών 
και πληροφοριακών εγγράφων της Διεύθυνσης που 
απευθύνονται σε υπηρεσίες της Περιφέρειας και λοιπούς 
φορείς της Γενικής Κυβέρνηση, εκτός των ερωτημάτων 
που απευθύνονται στα Υπουργεία. 

3. Οριστικοποίηση και βεβαίωση χρηματικών προστί¬ 
μων στις αρμόδιες Δ.Ο.Υ. 

4. Απαντήσεις σε αιτήματα αναφορές, παράπονα ή κα¬ 
ταγγελίες πολιτών, που αφορούν το αντικείμενο κάθε 
τμήματος. 

5. Χορήγηση βεβαιώσεων και πιστοποιητικών για κάθε 
νόμιμη χρήση και αφορούν θέματα που μπορούν να βε¬ 
βαιωθούν από τα στοιχεία που τηρούνται στο αρχείο 
της Διεύθυνσης. 

6. Τη έγκριση χορήγησης αντιγράφων διοικητικών 
εγγράφων. 

7. Συνεργασία με τα Κέντρα Εξυπηρέτησης Πολιτών 
για τη χορήγηση πιστοποιητικών ή ειδικών εγγράφων 

8. Αυτεπάγγελτη ή ύστερα από αίτηση των ενδια¬ 
φερομένων, αναζήτηση από άλλες Υπηρεσίες ή Αρχές 
δικαιολογητικών απαραίτητων για την έκδοση αδειών. 

9. Υποβολή πλήρους φακέλου και έκθεσης απόψεων 
στα αρμόδια Δικαστήρια,όταν πρόκειται να εκδικασθεί 
υπόθεση που αφορά θέματα που ανήκουν στις αρμοδι¬ 
ότητες της Διεύθυνσης. 

10. Αλληλογραφία σχετική με την πρακτική άσκηση 
φοιτητών - σπουδαστών στη Διεύθυνση. 

11. Εισηγήσεις της υπηρεσίας προς τον Προϊστάμενο 
της Γενικής Διεύθυνσης Ανάπτυξης για εισαγωγή θεμά¬ 
των προς την Επιτροπή Περιβάλλοντος, την Οικονομική 
Επιτροπή, και την Επιτροπή Εργασίας και Κοινωνικής Αλ¬ 
ληλεγγύης. 

12. Ενέργειες προς τη Διεύθυνση Οικονομικού της 
Περιφέρειας για κατάρτιση του προϋπολογισμού και 
τροποποιήσεις αυτού. 

13. Έγγραφα με τα οποία ζητείται ο ορισμός μελών 
από υπηρεσίες και φορείς για τη συγκρότηση Επιτροπών 
που συγκροτούνται με αποφάσεις Αντιπεριφερειάρχη. 

14. Διαχείριση του συστήματος ηλεκτρονικής δια¬ 
σύνδεσης της Διεύθυνσης Ανάπτυξης με τις αρμόδιες 
Υπηρεσίες του Υπουργείου Ανάπτυξης, της Περιφέρειας 
Στερεός Ελλάδας και της οικείας Π.Ε. 

15. Την τοποθέτηση και κατανομή του προσωπικού 
της Διεύθυνσης στα τμήματα. 

16. Την ανάθεση καθηκόντων στου υπαλλήλους Δι¬ 
εύθυνσης. 

17. Τον ορισμό υπευθύνου για την τήρηση του εμπι- 
στευτικού πρωτοκόλλου. 

18. Τον ορισμό υπευθύνων για τη χορήγηση ακριβών 
αντιγράφων και θεώρησηςτου γνησίου της υπογραφής. 

19. Θεώρηση δικαιολογητικών δαπανών μετακινήσε¬ 
ων, επιθεωρήσεων και έκδοση βεβαιώσεων παροχής 
υπερωριακής εργασίας των υπαλλήλων της Διεύθυνσης. 

20. Έκδοση και υπογραφή διαταγών πορείας και εγκρί¬ 
σεων (δελτίων) κίνησης αυτοκινήτων της Διεύθυνσης, 
εντός ορίων Περιφερειακής Ενότητας. 

21. Πρόταση για έγκριση,περιορισμό ή ανάκληση της 
κανονικής άδειας των υπαλλήλων για την αντιμετώπιση 
έκτακτων υπηρεσιακών αναγκών της Διεύθυνσης. 

22. Διαπίστωση αποχής από την υπηρεσία λόγω ανυ- 
παίτιου κωλύματος υπαλλήλων της Διεύθυνσης. 

23. Πρόταση για συμμετοχή υπαλλήλων της Διεύθυν¬ 
σης σε εκπαιδευτικά προγράμματα, σεμινάρια, συνέδρια 
ή ημερίδες που υλοποιούνται από την Περιφέρεια ή άλ¬ 
λους πιστοποιημένους προς τούτο φορείς. 

24. Έκδοση εντολών ελέγχου και επιθεωρήσεων των 
υπαλλήλων της Διεύθυνσης για βιομηχανικές - βιοτε¬ 
χνικές μονάδες, επαγγελματικά εργαστήρια, αρτοποι¬ 
εία, ατμολέβητες, ανελκυστήρες, ενεργειακά συστήματα 
θέρμανσης ή ψύξης χώρων και λοιπές εγκαταστάσεις ή 
όπου από την εκάστοτε ισχύουσα νομοθεσία προκύπτει 
αρμοδιότητα. 

25. Έκδοση εντολών ελέγχου για δειγματοληψίες τρο¬ 
φίμων,υγρών καυσίμων και βιομηχανικών ειδών, για 
αγορανομικούς ελέγχους καθώς και για ελέγχους στις 
λαϊκές αγορές και το υπαίθριο εμπόριο ή όπου από την 
εκάστοτε ισχύουσα νομοθεσία προκύπτει αρμοδιότητα. 

26. Παρακολούθηση τηςτήρησης καιενημέρωσηςτης 
ηλεκτρονικής βάσης δεδομένων που αφορά αρμοδιό¬ 
τητες όλων των τμημάτων της Διεύθυνσης. 


27. Πράξεις για τη θέση εγγράφων στο αρχείο καθώς 
και έγκριση χορήγησης αντιγράφων εγγράφων από το 
αρχείο της Διεύθυνσης. 

28. Στατιστική επεξεργασία των στοιχείων των υπο¬ 
βαλλόμενων αιτήσεων και την εξαγωγή δεικτών σχετικά 
με την ταχύτητα διεκπεραίωσής τους. 

29. Τήρηση του εμπιστευτικού πρωτοκόλλου της Δι¬ 
εύθυνσης και αλληλογραφία σχετική με αυτό. 

30. Εκκαθάριση του Αρχείου της Διεύθυνσης. 

31. Ανακοίνωση ή κοινοποίηση αποφάσεων και επιθε¬ 
ωρήσεων που λήφθηκαν αρμοδίως. 

32. Χορήγηση μηχανολογικών αδειών εγκατάστασης, 
επέκτασης, εκσυγχρονισμού και λειτουργίας βιομηχανι¬ 
ών και βιοτεχνιών, σύμφωνα με τον ν. 3982/2011 όπως 
εκάστοτε ισχύει και των αντίστοιχων αδειών που προ- 
βλέπονται στο ν. 3526/2007. 

33. Θεώρηση του τεχνικού υπομνήματος, των σχεδι¬ 
αγραμμάτων και του προϋπολογισμού τα οποία υπο¬ 
βάλλονται προκειμένου να χορηγηθούν οι άδειες των 
δραστηριοτήτων του ν. 3982/2011 και ν. 3526/2007. 

34. α) Θεώρηση Υπεύθυνης Δήλωσης έναρξης λει¬ 
τουργίας επαγγελματικών εργαστηρίων του άρθρου 
19 παρ. 1 του ν. 3982/2011. 

β) Χορήγηση Βεβαίωσης για την απαλλαγή από την 
υποχρέωση εφοδιασμού με άδεια εγκατάστασης (για 
την έκδοση άδειας δόμησης), σύμφωνα με το άρθρο 8 
παρ. 2 του ν. 3325/2005 και του άρθρου 19, παρ. 1 του 
ν. 3982/2011. 

γ) Θεώρηση Υπεύθυνης Δήλωσης έναρξης λειτουργίας 
μεταποιητικών δραστηριοτήτων όλων των οχλήσεων 
του άρθρου 19 παρ. 3,4, 5 του ν. 3982/2011. 

δ) Προσδιορισμός δικαιολογητικών λειτουργίας για 
την άσκηση οικονομικής δραστηριότητας - Κατάργη¬ 
ση άδειας λειτουργίας μεταποιητικών δραστηριοτήτων, 
βάσει των διατάξεων του ν. 4262/2014, όπως εκάστοτε 
ισχύει και για τις περιπτώσεις αρμοδιότητας. 

δ) Υπαγωγή μεταποιητικών δραστηριοτήτων Κατηγο¬ 
ρίας Β σε Πρότυπες Περιβαλλοντικές Δεσμεύσεις (ΠΠΔ), 
με τον προσδιορισμό αυτών στην άδεια εγκατάστασης ή 
με αυτοτελές έγγραφο εφόσον δεν απαιτείται η έκδοση 
άδειας εγκατάστασης. 

ε) Παραλαβή και καταχώρηση των γνωστοποιήσεων 
εγκατάστασης και γνωστοποιήσεων έναρξης λειτουργί¬ 
ας μεταποιητικών δραστηριοτήτων τροφίμων και ποτών 
που λαμβάνει χώρα ηλεκτρονικά μέσω του ΟΠΣ-ΑΔΕ του 
άρθρου 14 του ν. 4442/2016. 

35. α) Επιβολή διοικητικών προστίμων που προβλέπο- 
νται από τις διατάξεις του ν. 3982/2011, του ν. 3526/2007, 
του ν. 4262/2014, του ν. 4302/2014, του ν. 4442/2016, 
του ν. 3175/2003, ή στις διατάξεις οποιοσδήποτε άλλου 
νομοθετήματος που εκάστοτε θα ισχύει για τις περιπτώ¬ 
σεις αρμοδιότητας καθώς και στους Μηχανικούς των 
δραστηριοτήτων αυτών. 

β) Επιβολή διοικητικών προστίμων σε περίπτωση μη 
καταβολής των ετήσιων ανταποδοτικών τελών, που 
προβλέπονται από την υπουργική απόφαση Δ/Α/Φ.5/ 
οικ.2490 (ΦΕΚ 218/Β718-2-2005), για τη χρήση των αδει¬ 
ών του άρθρου 4 του ν. 3054/2002. 




Τεύχος Β' 2032/05.06.2018 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


22067 


γ) Επιβολή προστίμων σε βάρος οποιοσδήποτε παρά¬ 
γει, κατέχει ή διαθέτει στην αγορά εκρηκτικά, που δεν 
πληρούν τις νόμιμες προϋποθέσεις. 

δ) Επιβολή διοικητικών κυρώσεων σύμφωνα με το άρ¬ 
θρο 30 του ν. 1650/1986 μετά από εισήγηση του Κ.Ε.Π.ΠΕ 
ή αρμόδιας υπηρεσίας. 

36. Επιβολή πρόσθετων όρων λειτουργίας των αδειο- 
δοτούμενων μονάδων αρμοδιότητάς μας, εξαιρουμένων 
των περιβαλλοντικών όρων. 

37. Εισήγηση στις αρμόδιες Υπηρεσίες για την επιβο¬ 
λή πρόσθετων περιβαλλοντικών όρων και πρόσθετων 
ΠΠΔ και την εισήγηση για γνωμοδότηση επί των μελε¬ 
τών περιβαλλοντικών επιπτώσεων στην Περιφερειακή 
Επιτροπή Περιβάλλοντος, προκειμένου για μονάδες των 
Κατηγοριών Α1 και Α2. 

38. α) Καταχώριση της μελέτης ασφαλείας και δημο¬ 
σιοποίηση αυτής, έλεγχος και επιβολή κυρώσεων στις 
μονάδες αρμοδιότητας της Διεύθυνσης Ανάπτυξης, 
που η δραστηριότητα τους περικλείει κινδύνους από 
ατυχήματα μεγάλης έκτασης, σύμφωνα με τις διατά¬ 
ξεις της αριθ. 172058/16 (ΦΕΚ 354 Β/17-02-2016) κοι¬ 
νής υπουργικής απόφασης ή της όπως εκάστοτε ισχύει 
απόφασης περί καθορισμού κανόνων, μέτρων και όρων 
για την αντιμετώπιση κινδύνων από ατυχήματα μεγάλης 
έκτασης σε εγκαταστάσεις ή μονάδες, λόγω της ύπαρξης 
επικίνδυνων ουσιών, σε συμμόρφωση με τις διατάξεις 
των Ευρωπαϊκών Οδηγιών. 

β) Έλεγχος και αποστολή στις αρμόδιες υπηρεσίες 
της Κοινοποίησης και της Πολιτικής Πρόληψης μεγάλων 
ατυχημάτων των εγκαταστάσεων της παραπάνω κοινής 
υπουργικής απόφασης, όπως αυτή ισχύει. 

39. Εισήγηση για την απευθείας εκποίηση δημοσίων 
εκτάσεων ή για την παραχώρηση κοινόχρηστων δημο¬ 
τικών ή κοινοτικών εκτάσεων για ίδρυση ή επέκταση 
βιομηχανικών και βιοτεχνικών εγκαταστάσεων. 

40. Διατύπωση γνώμης για την απαλλοτρίωση ιδι¬ 
ωτικών εκτάσεων για ίδρυση ή επέκταση αξίας λόγου 
επαρχιακής βιομηχανίας. 

41. Διατύπωση γνώμης για τη χορήγηση άδειας χρή- 
σεως αιγιαλού και παραλίας από μονάδες αρμοδιότητας 
της Διεύθυνσης Ανάπτυξης. 

42. Ενημέρωση των επενδυτών σε θέματα ίδρυσης 
επιχειρήσεων, αναπτυξιακών προγραμμάτων, δικαιολο- 
γητικών και διαδικασιών προκειμένου να χορηγηθούν οι 
απαιτούμενες άδειες και οι επί μέρους εγκρίσεις. 

43. Έλεγχος, σύμφωνα με την παρ. 1 του άρθρου 6 
του ν. 1650/1986 (ΦΕΚ 160/τ.Α') τήρησης των περι¬ 
βαλλοντικών όρων και ΠΠΔ σύμφωνα με το άρθρο 
20 του ν. 4014/2011, προκειμένου περί μονάδων του 
ν. 3982/2011, του ν. 4302/2014 και του ν. 4442/2016 
όπως εκάστοτε ισχύουν. 

44. Γνωμοδότηση του φακέλου της Π.Π.Π.Α., της με¬ 
λέτης περιβαλλοντικών επιπτώσεων και της περιβαλ¬ 
λοντικής έκθεσης, που υποβάλλονται στην Διεύθυνσης 
Ανάπτυξης και αφορούν μονάδες που εμπίπτουν στο 
πεδίο αρμοδιοτήτων αυτής. 

45. Χορήγηση αδειών εγκατάστασης και λειτουργίας 
για ίδια χρήση ενεργειακών συστημάτων θέρμανσης ή 
ψύξης χώρων, μέσω εκμετάλλευσης της θερμότητας των 


γεωλογικών σχηματισμών και των νερών επιφανειακών 
και υπογείων, που δεν χαρακτηρίζονται σύμφωνα με τις 
διατάξεις του ν. 3175/2003 (ΦΕΚ 207/τ.Α') γεωθερμικό 
δυναμικό. 

46. Χορήγηση ειδικών αδειών εργοστασίων κατασκευ¬ 
ής και επισκευής ατμολεβητών και ο έλεγχος τούτων. 

47. Αποδοχή παραίτησης από δικαιώματα που απορ¬ 
ρέουν από άδεια μεταλλευτικών ερευνών. 

48. Έγκριση για την εκμετάλλευση διαπιστωθέντων 
μεταλλευμάτων κατά τη διάρκεια της ισχύος της άδειας 
μεταλλευτικών ερευνών πριν από την έκδοση του προ¬ 
εδρικού διατάγματος για την παραχώρηση μεταλλείου. 

49. Βεβαίωση του φόρου υπέρ του Δημοσίου σε πε¬ 
ρίπτωση μεταβίβασης δικαιωμάτων από άδειες μεταλ¬ 
λευτικών ερευνών. 

50. Χορήγηση άδειας εγκατάστασης και άδειας λει¬ 
τουργίας ηλεκτρομηχανολογικών εγκαταστάσεων λα¬ 
τομείων αδρανών υλικών. 

51. Χορήγηση απαλλαγής άδειας εγκατάστασης και 
λειτουργίας εφεδρικών σταθμών ηλεκτροπαραγωγής. 

52. Έλεγχος της τυπικής πληρότητας των δικαιολο- 
γητικών του ν. 3982/2011 (μελετών, σχεδιαγραμμάτων, 
κ.λπ.) και διαβίβαση αυτών στις συναρμόδιες Υπηρεσίες, 
προκειμένου αυτές να χορηγήσουν τις προβλεπόμενες 
εγκρίσεις, βεβαιώσεις, κ.λπ. 

53. Εκτίμηση της αξίας των μηχανημάτων για τον 
προσδιορισμό της φορολογητέας αξίας τους. 

54. Χορήγηση άδειας παρασκευής, εισαγωγής και γε¬ 
νικά εμπορίας διαλυτικών, αραιωτικών, διαβρωτικών, 
βερνικιών, νιτρογλυκερίνης και οξικής κυτταρίνης, κα¬ 
θώς και των βοηθητικών υλών που χρησιμοποιούνται 
στις βαφές. 

55. Ανακοίνωση ή κοινοποίηση αποφάσεων και επιθε¬ 
ωρήσεων που λήφθηκαν αρμοδίως. 

56. Τεχνικός έλεγχος και ρύθμιση κάθε θέματος που 
ανακύπτει από τη λειτουργία των δραστηριοτήτων 
του ν. 3982/2011, του ν. 3526/2007, ν. 4302/2014, του 
ν. 4442/2016 και όπως εκάστοτε ισχύει, με σκοπό τη 
προστασία των εργαζομένων, των περίοικων και του 
φυσικού περιβάλλοντος και ειδικότερα: 

α) Τη διενέργεια, επιθεωρήσεων δειγματοληπτικών 
βάσει ετήσιου προγράμματος ή αυτεπάγγελτα ή ύστερα 
από έγγραφη επώνυμη καταγγελία είτε με τους υπαλλή¬ 
λους και τα τεχνικά μέσα της Υπηρεσίας είτε με τη συν¬ 
δρομή άλλων συναρμόδιων Υπηρεσιών, κατά τη κρίση 
της Αδειοδοτούσας Αρχής, 

β) Τη διενέργεια επιθεωρήσεων στις μονάδες αρμο¬ 
διότητας της Διεύθυνσης Ανάπτυξης για τον έλεγχο 
τήρησης ή μη των όρων και περιορισμών των αδειών 
εγκατάστασης, λειτουργίας και της ορθότητας του περι¬ 
εχομένου της Υπεύθυνης Δήλωσης του άρθρου 19 του 
ν. 3982/2011. 

γ) Τη διενέργεια αυτοψίας και έλεγχο κάθε δραστη¬ 
ριότητας που αδειοδοτείται από το αντίστοιχο τμήμα. 

δ) Τον έλεγχο για τη λήψη των μέτρων Πυροπροστασί¬ 
ας των μονάδων που περιλαμβάνονται στην Κατηγορία 
Ο και των επαγγελματικών εργαστηρίων της Κατηγορίας 
Αα καθώς και όλων των δραστηριοτήτων που κατατάσ¬ 
σονται στην κατηγορία Αα του παραρτήματος I της κοι- 

νής υπουργικής απόφασης 1589/104 (ΦΕΚ 90/Α72006), 
που υπάγονται στις διατάξεις του ν. 3982/2011, του 
ν. 3526/2007, του ν. 4302/2014 και του ν. 4442/2016 
όπως εκάστοτε ισχύουν. 

ε) Την κατάρτιση του προγράμματος περιοδικών 
επιθεωρήσεων των εγκαταστάσεων του ν. 3982/2011, 
τη διενέργεια της κλήρωσης των επιθεωρητών από το 
Μητρώο Πιστοποιημένων Επιθεωρητών καθώς και την 
παρακολούθηση του έργου αυτών και των αποτελεσμά¬ 
των των εκθέσεων επιθεωρήσεων. 

57. Θεώρηση των ημερολογίων - βιβλίων των μονάδων 
παραγωγής εκρηκτικών υλών για τις πραγματοποιού¬ 
μενες δοκιμές και ελέγχους των εκρηκτικών και για τη 
συντήρηση του μηχανολογικού εξοπλισμού. 

58. Χορήγηση αδειών διενέργειας γομώσεων και πυ¬ 
ροδοτήσεων υπονόμων, καθώς και αποκολλήσεων επι¬ 
σφαλών όγκων από τα μέτωπα εξόρυξης σε μεταλλεία 
και λατομεία. 

59. α) Χορήγηση μηχανολογικών αδειών εγκατάστα¬ 
σης, επέκτασης και εκσυγχρονισμού σε βιομηχανικές, 
βιοτεχνικές εγκαταστάσεις, επαγγελματικά εργαστήρια 
και αποθήκες κατά την ειδικότερη πρόβλεψη του άρ¬ 
θρου 1 παρ. 1 του π.δ. 78/2006. 

β) Έλεγχος και κοινοποίηση των θεωρημένων σχεδια¬ 
γραμμάτων, σε περίπτωση έκδοσης Αδειας Δόμησης των 
ανωτέρω εγκαταστάσεων, στην αρμόδια Πολεοδομική 
Υπηρεσία. 

60. Χορήγηση αδειών εγκατάστασης (ίδρυσης) αρτο¬ 
ποιείων. 

61. Τήρηση και ενημέρωση ηλεκτρονικού Ειδικού 
Μητρώου των επιχειρήσεων ναυπήγησης, μετατροπής, 
επισκευής και συντήρησης πλοίου, η εγγραφή στο Ειδικό 
Μητρώο και η διαγραφή από το Μητρώο αυτό των εν 
λόγω επιχειρήσεων, η παρακολούθηση, ο έλεγχος και η 
εισήγηση επιβολής σε αυτές των νομίμων κυρώσεων. 

62. Αποδοχή των πιστοποιητικών καταλληλότητας των 
μηχανημάτων παραγωγής εκρηκτικών υλών. 

63. Αποδοχή του διορισμού, της απολύσεως ή της 
παραιτήσεως των υπευθύνων συντηρήσεως και του Δι¬ 
ευθυντή παραγωγήςτων μονάδων παραγωγής εκρηκτι¬ 
κών υλών καθώς και η διενέργεια ελέγχου περί του εάν 
συντρέχει η προϋπόθεση της διετούς προϋπηρεσίας σε 
εργοστάσιο παραγωγής εκρηκτικών υλών στη περίπτω¬ 
ση διορισμού του ως άνω Διευθυντή. 

64. Αποδοχή της αναφοράς των μονάδων παραγωγής 
εκρηκτικών υλών για τυχόν ατυχήματα που έχουν συμβεί 
και η σύνταξη σχετικής έκθεσης. 

65. Έγκριση της γενικής διαταγής που εκδίδει κάθε 
μονάδα παραγωγής εκρηκτικών υλών. 

66. Έγκριση τεχνικών μελετών ηλεκτρομηχανολογικών 
εγκαταστάσεων του Δημοσίου και Ν.Π.Δ.Δ. συνολικού 
προϋπολογισμού άνω των 5.870 ευρώ. 

67. Τεχνικός έλεγχος δοκιμασίας ατμολεβητών και η 
επιθεώρηση μετά την εγκατάσταση αυτών και τη χορή¬ 
γηση πιστοποιητικών παραλαβής και Πιστοποιητικών 
Ελέγχων. 

68. Εξέταση της υποβαλλόμενης από τον αδειούχο 
μεταλλευτικών ερευνών αίτησης για παραχώρηση συ¬ 
νολικά ή εν μέρει, του χώρου της άδειας, καθώς και η 
έκδοση προκήρυξης για την παραχώρηση μεταλλείων. 


69. Έλεγχος εφαρμογής των κανονιστικών διατάξεων 
αρμοδιότητας της Γενικής Γραμματείας του Υπουργείου 
Ανάπτυξης και η εν συνεχεία ενημέρωση των αρμόδιων 
Υπηρεσιών του εν λόγω Υπουργείου. 

70. Διενέργεια δειγματοληπτικών ελέγχων προκειμέ- 
νου να διαπιστωθεί η ποιότητα των χαλύβων οπλισμού 
σκυροδέματος, των προϊόντων τσιμέντου και των πλα¬ 
στικών σωλήνων και των εξαρτημάτων αυτών από μη 
πλαστικοποιημένο πολυβινυλοχλωρίδιο (σκληρό Ρ\/Θ) 
που χρησιμοποιούνται για τη μεταφορά πόσιμου νερού 
και αποχετευτικών λυμάτων καθώς και για συστήματα 
αποχετεύσεως στα κτίρια. 

71. Διενέργεια δειγματοληπτικών ελέγχων προκειμέ- 
νου να διαπιστωθεί η τήρηση των σχετικών προδιαγρα¬ 
φών των παιχνιδιών. 

72. Διενέργεια δειγματοληπτικών ελέγχων προκειμέ- 
νου να διαπιστωθεί η ποιότητα των κυκλοφορούντων 
λεβήτων ζεστού νερού, οι οποίοι τροφοδοτούνται με 
υγρά ή αέρια καύσιμα και η επιβολή των προβλεπόμε- 
νων κυρώσεων. 

73. Χορήγηση βεβαίωσης ότι αγαθά, που εισάγονται 
από το Δημόσιο, τους Δήμους, τις Κοινότητες τα νομικά 
πρόσωπα και οργανισμούς παράγονται ή μη από την 
εγχώρια βιομηχανία κατάλληλα και σε επάρκεια. 

74. Χορήγηση βεβαίωσης ότι προϊόντα που εισάγονται 
από το εξωτερικό απ'ευθείας από εγχώριες βιομηχανίες, 
βιοτεχνίες ή επαγγελματικά εργαστήρια, για να χρησιμο¬ 
ποιηθούν αποκλειστικά από αυτές ως πρώτες ύλες, δεν 
παράγονται από την εγχώρια βιομηχανία, κατάλληλα για 
τη χρήση που προορίζονται και σε επάρκεια. 

75. Χορήγηση βεβαίωσης ότι είδη που εισάγονται από 
βιομηχανίες βιοτεχνίες ή επαγγελματικά εργαστήρια για 
να χρησιμοποιηθούν αποκλειστικά από αυτές ως πρώτες 
ύλες, δεν παράγονται από την εγχώρια βιομηχανία, κα¬ 
τάλληλα για τη χρήση που προορίζονται και σε επάρκεια 
και ότι η οικονομική σημασία του παραγόμενου τελικού 
προϊόντος δικαιολογεί τον προθεσμιακό διακανονισμό 
ή την απαλλαγή από την υποχρέωση κατάθεσης χρημα¬ 
τικών προκαταβολών. 

76. Χορήγηση βεβαίωσης ότι μηχανήματα, ανταλλακτι¬ 
κά μηχανημάτων καθώς και κάθε άλλο είδος εγχώριας ή 
ξένης προέλευσης τα οποία έχουν ανάγκη επισκευής δεν 
μπορούν να επισκευασθούν από εγχώριες επιχειρήσεις, 
προκειμένου να επιτραπεί η εξαγωγή των μηχανημάτων 
αυτών για επισκευή και την εκ νέου εισαγωγή τους. 

77. Χορήγηση βεβαίωσης για την ύπαρξη ή μη εγχώ¬ 
ριας επιχείρησης κατασκευής γεωργικών μηχανημάτων, 
προκειμένου τα εισαγόμενα γεωργικά μηχανήματα να 
χρηματοδοτούνται από την Αγροτική Τράπεζα της Ελ¬ 
λάδος. 

78. Χορήγηση βεβαίωσης ότι μορφές χλωριούχου 
πολυβινυλίου δεν παράγονται από την εγχώρια βιομη¬ 
χανία, κατάλληλα και σε επάρκεια, προκειμένου να μην 
επιβάλλεται σ' αυτές κατά την εισαγωγή τους ο προβλε- 
πόμενος δασμός. 

79. Χορήγηση βεβαίωσης με την οποία να βεβαιώνεται 
η ολοκλήρωση των εξαγωγικών υποχρεώσεων βιομη¬ 
χανιών, βιοτεχνιών και επαγγελματικών εργαστηρίων, 
ανεξάρτητα από ιπποδύναμη. 

80. Έκδοση απόφασης απαλλαγής από την καταβολή 
των προβλεπόμενων δασμών, του φόρου προστιθέμε¬ 
νης αξίας ως και του προβλεπόμενου ειδικού φόρου 
κατά την εισαγωγή των φορτηγών οχημάτων, κατά το 
μέρος που αυτά δεν παράγονται κατάλληλα και σε επάρ¬ 
κεια από την εγχώρια βιομηχανία. 

81. Χορήγηση βεβαίωσης σχετικά με την αρτιότητα 
και καταλληλότητα του μηχανολογικού εξοπλισμού βι¬ 
ομηχανιών - βιοτεχνιών μονάδων επεξεργασίας βιομη¬ 
χανικής ντομάτας. 

82. Διαβίβαση φακέλου με ενημερωτικό σημείωμα επί 
παντός είδους προσφυγών κατά διοικητικών πράξεων 
αρμοδιότητας της Διεύθυνσης, προς την αρμόδια Υπη¬ 
ρεσία. 

83. Αυτεπάγγελτη ή ύστερα από αίτηση των ενδια¬ 
φερομένων, αναζήτηση από άλλες Υπηρεσίες ή Αρχές, 
δικαιολογητικών απαραίτητων για την έκδοση αδειών. 

84. Καταγραφή στο ολοκληρωμένο πληροφοριακό 
σύστημα όλων των διαδικασιών αδειοδότησης των 
δραστηριοτήτων που υπάγονται στις διατάξεις του 
ν. 3982/2011. 

85. Χορήγηση άδειας πωλητή πετρελαίου θέρμανσης, 
άδειας διανομής εμφιαλωμένου υγραερίου και άδειας 
εμφιάλωσης υγραερίων. 

86. Εισηγήσεις της υπηρεσίας προς τον Προϊστάμενο 
της Γενικής Διεύθυνσης Ανάπτυξης για εισαγωγή θεμά¬ 
των προς την Επιτροπή Περιβάλλοντος και την Οικονο¬ 
μική Επιτροπή. 

87. α) Εκ των υστέρων έλεγχος και μετά την υποβολή 
της γνωστοποίησης έναρξης λειτουργίας μεταποιητικών 
δραστηριοτήτων τροφίμων και ποτών, που υπόκεινται 
σε καθεστώς γνωστοποίησης έναρξης λειτουργίας του 
ν.4442/2016, ή έλεγχος αυτών από το χρόνο που είχαν 
υποχρέωση για την υποβολή της γνωστοποίησης. 

β) Συνεργασία με ιδιωτικούς φορείς για τη διεξαγω¬ 
γή των παραπάνω ελέγχων αν οι συνθήκες απαιτούν 
περισσότερους ανθρώπινους πόρους με μεγαλύτερη 
εξειδίκευση ή εφόσον τίθεται ζήτημα ιδιαίτερα αυξημέ¬ 
νου κινδύνου του δημοσίου συμφέροντος. 

γ) Καταχώριση των ήδη υποβληθέντων με ηλεκτρο¬ 
νικό τρόπο γνωστοποιήσεων, με αύξοντα αριθμό σε 
ειδικό κατάλογο και την υποβολή αυτού το πρώτο δε¬ 
καπενθήμερο εκάστου έτους προς τη Γενική Γραμματεία 
Βιομηχανίας. 

88. Χορήγηση αδειών εγκατάστασης δραστηριοτήτων 
που εμπίπτουν στο άρθρο 2 του ν. 4302/2014 (ΦΕΚ 225/ 
Α708-10-2014), προσδιορισμός Πρότυπων Περιβαλλο¬ 
ντικών Δεσμεύσεων και έγγραφη ενημέρωση - ενέργειες 
προκειμένου να τηρηθεί η διαδικασία της γνωστοποίη¬ 
σης λειτουργίας και του προβλεπόμενου ελέγχου όπως 
ορίζεται στις διατάξεις του προαναφερόμενου νόμου, 
όπως αυτός εκάστοτε ισχύει. 

89. Θεώρηση βιβλίου καταγραφής μετρήσεων αερίων 
αποβλήτων βιομηχανικών λεβήτων μαζούτ, σύμφωνα με 
τις διατάξεις της κοινής υπουργικής απόφασης 11294/ 
5-4-1993 (ΦΕΚ 264/Β715-04-1993) 

90. Εντολές στα κλιμάκια ελέγχου για την εφαρμογή 
της νομοθεσίας,σχετικά με τον έλεγχο και την εποπτεία 
της σωστής λειτουργίας της αγοράς. 


91. Επιβολή μέτρων,κυρώσεων και προστίμων που 
προβλέπονται από την εκάστοτε ισχύουσα νομοθεσία, 
πλην αυτών που του ανατίθενται με ρητή διάταξη νόμου. 

92. Αλληλογραφία όλων των εγγράφων που αφορούν 
τις διοικητικές κυρώσεις της εκάστοτε ισχύουσας νο¬ 
μοθεσίας (ν. 4177/2013 και της υπουργικής απόφασης 
91354/2017 (κανόνες ΔΙ.Ε.Π.Π.Υ.), του ν. 4497/2017 του 
ν.2093/1992 του ν. 4446/2016, της υπουργικής απόφα¬ 
σης 45231/2017). 

93. Εισήγηση επί παντός είδους προσφυγών κατά διοι¬ 
κητικών πράξεων αρμοδιότητας του Τμήματος. 

94. Μηνυτήριες αναφορές για μη κανονικά δείγματα 
καυσίμων, τροφίμων και αλκοολούχων ποτών και παρα¬ 
βίασης των όρων της αγοράς 

95. Διενέργεια ελέγχων και εισήγηση επιβολής προστί¬ 
μων για ανακριβείς ή παραπλανητικές εκπτώσεις. 

96. Θεώρηση των προβλεπόμενων τηρούμενων βι¬ 
βλίων των επιχειρήσεων, όπως αυτά προβλέπονται από 
τους κανόνες ΔΙΕΠΠΥ και τον ν. 4497/2017. 

97. Συγκρότηση των τριμελών των επιτροπών ελέγ¬ 
χου των παραγωγών πωλητών υπαίθριου εμπορίου 
(ν.4497/2017). 

98. Συγκρότηση και λειτουργία επιτροπής λαϊκών αγο¬ 
ρών (ν.4497/2017). 

99. Κατάρτιση Μητρώου Κλιμακίων Ελέγχου Λαϊκών 
Αγορών και Υπαίθριου Εμπορίου (Κ.Ε.Λ.Α.Υ.Ε.) και λοι¬ 
πές αποφάσεις (κλιμάκια, εντολές,συντονισμός,κυρώσεις 
κ.λπ.). 

100. Επιτροπή Φιλικού Διακανονισμού (συγκρότηση, 
λειτουργία). 

101. Περιοδικός έλεγχος Μέτρων και Σταθμών (συ¬ 
γκρότηση, κλιμάκια, εντολές ελέγχου) 

102. Η τήρηση Μητρώου χονδρεμπόρων πρωτογενών 
προϊόντων γης και ανθέων. 

103. Ορισμός υπαλλήλων για την θεώρηση για την κα¬ 
νονικότητα της τιμής των τιμολογίων υγρών καυσίμων 
για τις προμήθειες του Δημοσίου, ΝΠΔΔ, νοσηλευτικών 
ιδρυμάτων κ.λπ. 

104. Καθορισμός των πρατηρίων υγρών καυσίμων,που 
παραμένουν ανοιχτά μετά τη λήξη του κανονικού ωρα¬ 
ρίου. 

105. Η συγκρότηση κλιμακίων ελέγχου για τον έλεγχο 
των χημικών και βιομηχανικών προϊόντων σύμφωνα με 
το πρωτόκολλο συνεργασίας μεταξύ της Ανεξάρτητης 
Αρχής Δημοσίων Εσόδων, της Γενικής Γραμματείας Βιο¬ 
μηχανίας και της Περιφέρειας Στερεός Ελλάδας. 

106. Έκδοση αποφάσεων συγκρότησης Επιτροπής 
Εκτίμησης του άρθρου 9 του κ.ν. 2190/1920. 

107. Έκδοση εντολών ελέγχου καταβολής μετοχικού 
κεφαλαίου ΑΕ. 

108. Αποφάσεις τροποποίησης καταστατικών (όπου 
απαιτείται) και αντίστοιχες ανακοινώσεις καταχώρησης 
στο Μητρώο Α.Ε. της Υπηρεσίας. 

109. Ανακοινώσεις καταχώρησης στο μητρώο Α.Ε. της 
Υπηρεσίας ισολογισμού, εκλογής ελεγκτών, και συγκρό¬ 
τησης Διοικητικού Συμβουλίου και γενικά θεμάτων που 
χρήζουν δημοσίευσης. 

110. Επιβολή προστίμων σε Α.Ε., λόγω εκπρόθεσμης 
υποβολής στοιχείων, βάσει του κ.ν. 2190/1920, όπως 
ισχύει σήμερα. 

111. Έκδοση απόφασης έγκρισης σύστασης,συγχώ¬ 
νευσης ή διάσπασης Α.Ε. 

112. Ανάκληση στοιχείων και δεδομένων από το μη¬ 
τρώο Α.Ε., και τη διαβίβασή τους στο ΓΕ.ΜΗ, για την έκ¬ 
δοση πιστοποιητικών Α.Ε.,την εκτέλεση εισαγγελικών 
παραγγελιών,τη χορήγηση αντιγράφων πρακτικών Γε¬ 
νικών Συνελεύσεων σε έχοντες έννομο συμφέρον και 
τη χορήγηση βεβαιώσεων σε μετόχους και μέλη Δ.Σ. Α.Ε. 

113. Απόφαση σύστασης υποκαταστήματος αλλοδα¬ 
πής εταιρείας στην Ελλάδα. 

114. Λοιπά θέματα Α.Ε. 

115. Συγκρότηση σχολικών εφορειών, που λειτουρ¬ 
γούν στις σχολικές μονάδες εκκλησιαστικής εκπαίδευ¬ 
σης. 

116. Αρμοδιότητες μεταφοράς μαθητών από τον τόπο 
διαμονής στο σχολείο φοίτησης, συμπεριλαμβανομένης 
της μεταφοράς των μαθητών σχολείων ειδικής αγωγής, 
των μουσικών και καλλιτεχνικών σχολείων, καθώς και 
των απαιτούμενων ενεργειών σε περίπτωση αδυναμίας 
πραγματοποίησης αυτής, εκτός από εκείνες που είτε εκ 
του νόμου και του Ο.Ε.Υ. είτε από άλλες αποφάσεις των 
αρμοδίων οργάνων, ασκούνται ή προβλέπεται να ασκη¬ 
θούν από άλλες Διευθύνσεις της Περιφέρειας Στερεός 
Ελλάδας 

117. Λειτουργία πιστοποιημένων Κ.Ε.Κ. σύμφωνα με 
την κείμενη νομοθεσία. 

118. Μέριμνα διασφάλισης της ηλεκτρονικής διασύν¬ 
δεσης μετη Διεύθυνση Διά Βίου Μάθησης Απασχόλησης 
Εμπορίου καιΤουρισμού. 

119. Έγκριση της αδελφοποίησης σχολείων της χώρας 
με σχολεία της αλλοδαπής, της συνεργασίας αυτών, κα¬ 
θώς και της συμμετοχής μαθητών σε διεθνείς μαθητικές 
συναντήσεις. 

120. Διακοπή μαθημάτων λόγω έκτακτων συνθηκών 
ή επιδημικής νόσου στη χωρική αρμοδιότητα της Π.Ε. 
Φθιώτιδας. 

121. Χορήγηση άδειας εργασίας αλλοδαπών (όταν 
τους έχει δοθεί πολιτικό άσυλο ν. 2910/2001). 

122. Χορήγηση άδειας εργασίας σε αλλοδαπούς που 
τελούν υπό καθεστώς αναβολής απομάκρυνσης από 
τη χώρα κατ' εφαρμογή της αριθ. 53619/735/2015 κοι¬ 
νής υπουργικής απόφασης (ΦΕΚ 2631/Β707.12.2015) 
σύμφωνα με τις διατάξεις του αρ. 58 του ν. 4384/2016 
(ΦΕΚ 78 Α'). 

123. Επέκταση της τήρησης Ημερολογίου Μέτρων 
Ασφάλειας στις οικοδομές και σε πόλεις με πληθυσμό 
κάτω των 10.000 κατοίκων. 

124. Επιβολή προστίμου σε εργοδότη που δεν συμ¬ 
μορφώθηκε στις υποδείξεις σχετικά με την προστασία 
των εργαζομένων από τη χρήση βενζολίου. 


125. Συγκρότηση συμβουλίων και επιτροπών αρμοδι¬ 
ότητας Υπουργείου Εργασίας και Κοινωνικής Ασφάλισης. 

126. Μετάθεση της εικοσιτετράωρης ανάπαυσης των 
μισθωτών των επιχειρήσεων θεάτρου από τη Δευτέρα, 
η εξαίρεση επιχειρήσεων, εκμεταλλεύσεων, υπηρεσιών ή 
εργασιών γενικά από τις διατάξεις περί ανάπαυσης κατά 
Κυριακή και κατά ημέρες αργίας. 

127. Η εξαίρεση από την εκ περιτροπής Κυριακή αργία 
των εστιατορίων, ζαχαροπλαστείων, καφενείων κ.λπ., 
που λειτουργούν ως εξοχικά. Η χορήγηση αναπληρωμα¬ 
τικής ανάπαυσης των μισθωτών σε άλλη ημέρα, εκτός 
απάτην Κυριακή. Η επέκταση της ανάπαυσης σε ημέρα 
Κυριακή και σε ημέρες αργίας. 

128. Έκδοση απόφασης, όταν λόγω ειδικών κλιματολο¬ 
γιών συνθηκών καθυστερεί η έναρξη τηςτυροκομικής 
περιόδου, με την οποία και καθορίζεται η έναρξη, ανάλο¬ 
γα με τις τοπικές συνθήκες κάθε νομού της περιφέρειας, 
χωρίς να είναι δυνατόν να υπερβεί το πεντάμηνο. 

129. Επιβολή της ποινής του προστίμου σε εργοδότες 
βάσει εισήγησηςτης οικείας Συμβουλευτικής Επιτροπής 
(ν.763/1970). 

130. Έκδοση αποφάσεων ή οποιαδήποτε άλλη διοικη¬ 
τική ενέργεια για αρμοδιότητες που δεν αναγράφονται 
παραπάνω αλλά προβλέπονται από την εκάστοτε ισχύ- 
ουσα νομοθεσία. 

Η κατά τα προηγούμενα άρθρα παροχή εξουσιοδότη¬ 
σης υπογραφής «Με εντολή Αντιπεριφερειάρχη» στον 
Προϊστάμενο Δ/νσης ισχύει και για τον νόμιμο αναπλη¬ 
ρωτή του, σε περίπτωση έλλειψης, απουσίας ή κωλύ¬ 
ματος. 

Ο ως άνω εξουσιοδοτούμενος Προϊστάμενος Δ/νσης 
υποχρεούται να φέρει προς υπογραφή στα ανώτερα 
ιεραρχικά όργανα θέματα, που θεωρούνται σοβαρά 
και ευρύτερης σημασίας. Κατά κανόνα, κάθε έγγραφο 
που αφορά σε θέματα αποφασιστικής αρμοδιότητας ή 
σε θέματα που ανάγονται στη διοίκηση και οικονομική 
διαχείριση ή απευθύνεται σε υπερκείμενη αρχή (Απο¬ 
κεντρωμένες Διοικήσεις, Υπουργεία κ.λπ.) και δεν έχει 
αυστηρά υπηρεσιακό χαρακτήρα, υπογράφεται από τον 
Αντιπεριφερειάρχη. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λαμία, 23 Μάίου 2018 
Ο Αντιπεριφερειάρχης 
ΕΥΘΥΜΙΟΣ ΚΑΡΑΪΣΚΟΣ 

ΞΤ 

ΕΘΝΙΚΟ ΤΥΠΟΓΡΑΦΕΙΟ 

Το Εθνικό Τυπογραφείο αποτελεί δημόσια υπηρεσία υπαγόμενη στο Υπουργείο Διοικητι¬ 
κής Ανασυγκρότησης και έχει την ευθύνη τόσο για τη σύνταξη, διαχείριση, εκτύπωση και 
κυκλοφορία των Φύλλων της Εφημερίδας της Κυβερνήσεως (ΦΕΚ), όσο και για την κάλυψη 
των εκτυπωτικών - εκδοτικών αναγκών του δημοσίου και του ευρύτερου δημόσιου τομέα 
(ν. 3469/2006/Α' 131 και π.δ. 29/2018/Α'58). 

1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

• Τα ΦΕΚ σε ηλεκτρονική μορφή διατίθενται δωρεάν στο νννννν.θ 1.0Γ, την επίσημη ιστο¬ 
σελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην 
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αί¬ 
τησης, για την οποία αρκεί η συμπλήρωση των αναγκαίων στοιχείων σε ειδική φόρμα στον 
ιστότοπο νννννν.θΐ.ςιΐ'. 

• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμή- 
μα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας 
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών. 
Το κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον 
οκτασέλιδο (ή μέρος αυτού) προσαυξάνεται κατά 0,20 €.Το κόστος ενός έγχρωμου ΦΕΚ από 
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξά¬ 
νεται κατά 0,30 €. Το τεύχος Α.Σ.Ε.Π. διατίθεται δωρεάν. 

• Τρόποι αποστολής κειμένων προς δημοσίευση: 

Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του 
δημοσίου, αποστέλλονται ηλεκτρονικά στη διεύθυνση ννθΙιπΐ35ΐθΓ.6ΐ@βτ.9Γ με χρήση 
προηγμένης ψηφιακής υπογραφής και χρονοσήμανσης. 

Β. Κατ' εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν 
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς 
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων. 

• Πληροφορίες, σχετικά με την αποστολή/κατάθεση εγγράφων προς δημοσίευση, την ημε¬ 
ρήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό¬ 
γους για όλες τις υπηρεσίες μας, περιλαμβάνονται στον ιστότοπο (νννννν.θΐ.ςή. Επίσης μέσω 
του ιστότοπου δίδονται πληροφορίες σχετικά με την πορεία δημοσίευσης των εγγράφων, με 
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνι¬ 
κό Τυπογραφείο για όλα τα κείμενα που πληρούν τις προϋποθέσεις δημοσίευσης. 

2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ 

Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου 
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανο¬ 
γραφικά έντυπα, φακέλους για κάθε χρήση, κ.ά. 

Επίσης σχεδιάζει ψηφιακές εκδόσεις, λογότυπο και παράγει οπτικοακουστικό υλικό. 


Ταχυδρομική Διεύθυνση: Καποδιστρίου 34, τ.κ. 10432, Αθήνα 

Ιστότοπος: νινινι.βΧ.φ 

ΤΗΛΕΦΩΝΙΚΟ ΚΕΝΤΡΟ: 210 5279000 - Ιβχ: 210 5279054 

Πληροφορίες σχετικά με την λειτουργία 
του ιστότοπου: Γΐ6ΐράθ$Ι<.6ΐ@6ΐ.9 > ' 

Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ: 

νν60ΠΓ135ΐ6Γ.6ϊ@€ϊ.ε|Γ 

ΕΞΥΠΗΡΕΤΗΣΗ ΚΟΙΝΟΥ 

Πωλήσεις - Συνδρομές: (Ισόγειο, τηλ. 210 5279178- 180) 
Πληροφορίες: (Ισόγειο, Γρ. 3 καιτηλεφ. κέντρο 210 5279000) 
Παραλαβή Δημ. Ύλης: (Ισόγειο, τηλ. 210 5279167,210 5279139) 

Πληροφορίες για γενικό πρωτόκολλο 
και αλληλογραφία: 9Γ3>ηιτΐ3ΐ6Ϊ3@6ΐ.9>' 

Ωράριο για το κοινό: Δευτέρα ως Παρασκευή: 8:00 -13:30 


ΠπτΕτΦ.π:' ■' ΊΙΕ σηη Γ 

για να βελτιώσουμε τις υπηρεσίες μας, συμπληρώνοντας την ειδική φόρμα στον ιστότοπο μας. 



























